CELEX: 32022R0148
Language: sl
Date: 2022-02-03 00:00:00
Title: Uredba Sveta (EU) 2022/148 z dne 3. februarja 2022 o spremembi Uredbe (EU) št. 753/2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu

4.2.2022   
               
               
                  SL
               
               
                  Uradni list Evropske unije
               
               
                  L 25/5
               
            
         UREDBA SVETA (EU) 2022/148
         z dne 3. februarja 2022
         o spremembi Uredbe (EU) št. 753/2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta 2011/486/SZVP z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (EU) št. 753/2011 (2) se uveljavljajo omejevalni ukrepi, sprejeti v okviru Združenih narodov.
                  
               
                     (2)
                  
                  
                     Varnostni svet Združenih narodov je 22. decembra 2021 sprejel Resolucijo 2615 (2021) (RVSZN 2615 (2021)). Ta resolucija zlasti uvaja novo izjemo od omejevalnih ukrepov za humanitarno pomoč in druge dejavnosti v podporo osnovnim človekovim potrebam prebivalcev Afganistana.
                  
               
                     (3)
                  
                  
                     Svet je 3. februarja 2022 sprejel Sklep (SZVP) 2022/153 (3) , ki spreminja Sklep 2011/486/SZVP v skladu z RVSZN 2615 (2021).
                  
               
                     (4)
                  
                  
                     Te spremembe spadajo na področje uporabe Pogodbe, zato je za njihovo izvajanje potreben regulativni ukrep na ravni Unije, zlasti da se zagotovi njihovo enotno izvajanje v vseh državah članicah.
                  
               
                     (5)
                  
                  
                     Uredbo (EU) št. 753/2011 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            V členu 3 Uredbe (EU) št. 753/2011 se doda naslednji odstavek:
            
               
                  „4.   Odstavka 1 in 2 se ne uporabljata za dajanje na razpolago sredstev ali gospodarskih virov, potrebnih za zagotovitev pravočasne humanitarne pomoči in drugih dejavnosti v podporo osnovnim človekovim potrebam prebivalcev Afganistana ali za podporo takšnim dejavnostim.“.
               
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 199, 2.8.2011, str. 57.
         
            (2)  Uredba Sveta (EU) št. 753/2011 z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (UL L 199, 2.8.2011, str. 1).
         
            (3)  Sklep Sveta (SZVP) 2022/153 z dne 3. februarja 2022 o spremembi Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (glej stran 17 tega Uradnega lista).